

UKMERGĖS RAJONO SAVIVALDYBĖS
TARYBA

SPRENDIMAS
DĖL UKMERGĖS RAJONO SAVIVALDYBĖS TARYBOS 2021 M. GEGUŽĖS 27 D. SPRENDIMO NR. 7-124 „DĖL INDIVIDUALIŲ NUOTEKŲ VALYMO ĮRENGINIŲ ĮRENGIMO IŠLAIDŲ DALINIO KOMPENSAVIMO TVARKOS APRAŠO PATVIRTINIMO “ PAKEITIMO

2023 m. gruodžio 21 d. Nr. 7-177
Ukmergė

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Ukmergės rajono savivaldybės taryba  n u s p r e n d ž i a:
Pakeisti Individualių nuotekų valymo įrenginių įrengimo išlaidų dalinio kompensavimo tvarkos aprašą, patvirtintą Ukmergės rajono savivaldybės tarybos 2021 m. gegužės 27 d. sprendimu Nr. 7-124 „Dėl Individualių nuotekų valymo įrenginių įrengimo išlaidų dalinio kompensavimo tvarkos aprašo patvirtinimo“ (toliau – Aprašas):
. Pakeisti Aprašo 9.2 papunktį ir jį išdėstyti taip:
„. Įrenginių statybą leidžiančio dokumento kopija, jei toks dokumentas yra privalomas. Atvejai, kada buitinių nuotekų valymo įrenginių įrengimui privalomas statybą leidžiantis dokumentas, nurodyti Statybos techniniame reglamente STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintame Lietuvos Respublikos aplinkos ministro 2016 m. gruodžio 12 d.  įsakymu Nr. D1-878 „Dėl Statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“.
. Pakeisti Aprašo 18 punktą ir jį išdėstyti taip:
„. Skiriamas dalinis kompensavimas Pareiškėjams, įsirengusiems buitinių nuotekų valymo įrenginius:
. individualių namų savininkams – 1500,00 Eur, kai neprivalomas statybą leidžiantis dokumentas;
. dvibučių ir daugiabučių namų butų savininkams – 1000,00 Eur vienam butui, kai neprivalomas statybą leidžiantis dokumentas;
. individualių namų savininkams – 2000,00 Eur, kai privalomas statybą leidžiantis dokumentas;
. dvibučių ir daugiabučių namų butų savininkams – 1000,00 Eur vienam butui, kai privalomas statybą leidžiantis dokumentas;
. Kompensuojamos tik dokumentais (PVM sąskaitos faktūros, sąskaitos faktūros, mokėjimo pavedimai ar kiti apmokėjimą įrodantys dokumentai) pagrįstos Įrenginių įrengimo išlaidos.“
. Pripažinti netekusiu galios Ukmergės rajono savivaldybės tarybos 2022 m. balandžio 28 d. sprendimą Nr. 7-115 „Dėl Ukmergės rajono savivaldybės tarybos 2021 m. gegužės 27 d. sprendimo Nr. 7-124 „Dėl Individualių nuotekų valymo įrenginių įrengimo išlaidų dalinio kompensavimo tvarkos aprašo patvirtinimo“ pakeitimo“.

